[Video] Baba in vliegtuig geboreSkermskoot uit die video ŉ Vliegtuig, van Taiwan onderweg na Los Angeles, het onverwags ŉ ekstra passasier bygekry. Die ma, aan boord China Airlines, het twee maande te vroeg begin kraam. “My water het sopas gebreek,” het sy die nuus aan die vliegtuig se bemanning gedeel. Dr. Angelica Zen, wat nog haar internskap doen, was op pad terug van haar wittebrood en het op die noodgeval reageer. Dit was die eerste keer wat sy op haar eie ŉ baba in die lewe gebring het. Die vliegtuigbemanning het as verpleegsters opgetree. Een van die passasiers, Edmund Chen, het die geboorte verfilm. Die vliegtuig het van koers afgewyk en ma en baba in Anchorage afgelaai voordat dit weer opgestyg en by sy oorspronklike bestemming gaan land het.